MAJOR บวก 2% รับไตรมาส 4 ดีเกินคาด โบรกฯ แนะซื้อเป้า 22.20 บ.
MAJOR บวก 2% รับไตรมาส 4 ดีเกินคาด โบรกฯ แนะซื้อเป้า 22.20 บ. ล่าสุดอยู่ที่ 19.30 บาท บวก 0.40 บาท หรือ 2.12% มูลค่าซื้อขาย 43.84 ล้านบาท
MAJOR บวก 2% รับไตรมาส 4 ดีเกินคาด โบรกฯ แนะซื้อเป้า 22.20 บ. ล่าสุดอยู่ที่ 19.30 บาท บวก 0.40 บาท หรือ 2.12% มูลค่าซื้อขาย 43.84 ล้านบาท
17 ก.พ. 2564

ผู้สื่อข่าวรายงานว่า ราคาหุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ล่าสุด ณ เวลา 11.25 น. อยู่ที่ 19.30 บาท บวก 0.40 บาท หรือ 2.12% สูงสุดที่ 19.40 บาท ต่ำสุดที่ 19 บาท ด้วยมูลค่าซื้อขาย 43.84 ล้านบาท

ทั้งนี้ราคาหุ้น MAJOR ปรับตัวขึ้น หลังรายงานผลการดำเนินงานงวดไตรมาส 4/63 พลิกมีกำไร ซึ่งสูงกว่าที่ตลาดเคยคาดการณ์ไว้
โดย บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” MAJOR ราคาเป้าหมาย 22.20 บาท/หุ้น โดย MAJOR พลิกมาเป็นกำไรสุทธิ 328 ล้านบาทในไตรมาส 4/63 จากที่ขาดทุนสุทธิ 125 ล้านบาทในไตรมาส 3/63 (ลดลง 15% เมื่อเทียบจากปีก่อน)
ทั้งนี้ ผลประกอบการไตรมาส 4/63 ออกมาดีกว่าที่บล.เคจีไอ (ประเทศไทย) และตลาดคาดไว้ว่าจะขาดทุนสุทธิ 33 ล้านบาท และขาดทุนสุทธิ 29 ล้านบาทตามลำดับ เนื่องจากส่วนแบ่งกำไรจากบริษัทลูกสูงกว่าคาด ในขณะที่ยังคงมีขาดทุนจากการดำเนินงาน 160 ล้านบาทในไตรมาส 4/63 ดีขึ้นจากที่ขาดทุน 220 ล้านบาทในไตรมาส 4/63 แต่แย่ลงจากที่มีกำไรจากการดำเนินงาน 244 ล้านบาทในไตรมาส 4/62 ถึงแม้เราจะเชื่อว่าแนวโน้มการดำเนินงานในไตรมาส 1/64 จะยังไม่สดใสเพราะถูกกดดันจากการระบาดระลอกสองของ COVID-19 แต่ยังคงคาดว่า MAJOR จะพลิกมามีกำไรสุทธิ 941 ล้านบาทในปีนี้ จากสถานการณ์ COVID-19 ที่คลี่คลายลง และมีการนำโปรแกรมหนังเด็ดจากฮอลลีวู้ดเข้าฉายตั้งแต่ไตรมาส 2/64 เป็นต้นไป